text: 張鵬翀，字凌虛，號襟溟，直隸保定府祁州束鹿縣人。明朝政治人物。生平.天啟元年癸酉，自是日起，領軍剿寇。七年八月，三十萬大小七十二營賊寇進入睢陳抄掠，蔡溝有鄭貴北二毛，平頭垜有郭三海，西平有侯鷺鷀，嘯聚數萬，鵬翀擐介冑，疊戰擒之，當提兵下西平，軍飢浹旬不食，啜野菜以飽，有覓得麵餅進者，鵬翀卻之曰：忍民兵枵，獨果腹乎？由是三軍感激泣下，爭用命，諸賊悉平。九年正月，賊犯永城，鵬翀與副將祖大樂御之，鏖戰至辰至西，斬賊渠混天王，隔旬再至再破之，賊精銳幾盡，餘眾奔宿州。鵬翀有紅旗軍千人，皆選銳，賊望旗驚竄，曰：張長頭兵來矣！謂其好赴鬭也。越三年，不敢犯其境。鵬翀兼攝臬守學驛，綰五篆，歷六載不遷，後升山西口北道右參政。鵬翀官睢陳，心力俱困，不時嘔血，移節赴口北，道卒於封丘之郵署。家族.先世長垣人，明永樂時遷束鹿之月營村，世以殖學隱德甲鄉里。父張歆生子六人，傾家產延請名儒教育，皆鵲起膠庠中，鵬翀居季，更是矯矯。
metadata: erhwenkuo/wikipedia-zhtw
metadata: 張鵬翀 (天啟進士)
metadata: https://zh.wikipedia.org/wiki?curid=7434467